பண்ருட்டி இராமச்சந்திரன்
{{Infobox officeholder
 | name     = பண்ருட்டி இராமச்சந்திரன்
 | office = [[தமிழ்நாடு சட்டப் பேரவை]]யின் 6வது [[எதிர்க்கட்சித் தலைவர்|எதிர்க்கட்சித் துணைத் தலைவர்]] 
 | termstart = 15 மே 2011
 | termend = 10 திசம்பர் 2013 
 | leader = [[விசயகாந்து]]
 | predecessor = [[ஓ. பன்னீர்செல்வம்]]
 | successor   = [[துரைமுருகன்]]
 | office1 = பொதுப்பணி, மின்சாரம், இரும்பு மற்றும் எஃகுத் துறை அமைச்சர்
 | termstart1 = 1978
 | termend1 = 1987
 | office2 = போக்குவரத்துத் துறை அமைச்சர்
 | termstart2 = 1971
 | termend2 = 1977
 | office3 = [[சட்டமன்ற உறுப்பினர் (இந்தியா)|சட்டமன்ற உறுப்பினர்]] 
 | term3 = 1967–1989&lt;br&gt;
 1991–1996
 | constituency3 = பண்ருட்டி
 |  term4 = 2011- 2016
 | constituency4 = ஆலந்தூர்
 | order = 
 | birth_name = 
 | birth_date = {{birth date and age|1937|11|10|df=yes}}
 | birth_place = [[புலியூர்]], [[கடலூர் மாவட்டம்]], [[தமிழ்நாடு]]
 | death_date = 
 | death_place = 
 | death_cause = 
 | nationality = 
 | party = 
 | otherparty = 
 | spouse = 
 | relations = 
 | parents = 
 | children = 
 | residence = 
 | education = 
 | alma_mater = 
 | occupation = 
 | profession = 
 }}
 '''பண்ருட்டி ச. இராமச்சந்திரன்''' (''Panruti S. Ramachandran'', பிறப்பு: 10 நவம்பர் 1937) என்பவர் தமிழ்நாடு அரசியல்வாதி ஆவார். இவர் ஐந்து முறை [[தமிழ் நாடு சட்டமன்றப் பேரவை|தமிழக சட்டபேரவை உறுப்பினராகவும்]], [[மு. கருணாநிதி]] , [[எம்.ஜி.ஆர்]] அமைச்சரவைகளில் நான்குமுறை  [[தமிழக அமைச்சரவை|அமைச்சராக]] பணியாற்றியவர்.
 
 == வாழ்க்கைக் குறிப்பு ==
 பண்ருட்டி ச. இராமச்சந்திரன் தமிழ்நாட்டின்,  [[கடலூர் மாவட்டம்]] புலியூர் கிராமத்தில், நவம்பர் 10, 1937இல் பிறந்தார்.  [[அண்ணாமலைப் பல்கலைக்கழகம்|சிதம்பரம் அண்ணாமலை பல்கலைகழகத்தில்]] இளநிலை பொறியியல் பட்டம் பெற்றார். பின்னர் [[தமிழ்நாடு]] மின்சார வாரியத்தில் இளநிலை பொறியாளராக பணியாற்றினார்.
 
 == அரசியல் வாழ்வு ==
 === திமுகவில் ===
 [[கா. ந. அண்ணாதுரை]]யின் மீதான ஈர்ப்பால் [[திமுக]]வில் இணைந்தார். இதனையடுத்து தன் 30வது வயதில் [[சென்னை மாநில சட்டமன்றத் தேர்தல், 1967|1967]] இல் [[பண்ருட்டி (சட்டமன்றத் தொகுதி)|பண்ருட்டி தொகுதியில்]] திமுக சார்பில் போட்டியிட்டு சட்டமன்ற உறுப்பினரானார். அப்போது மதிப்பீட்டுக் குழு தலைவரான அண்ணாதுரையால் நியமிக்கப்பட்டார். அண்ணாவின் மறைவிற்குப் பிறகு [[தமிழ்நாடு சட்டமன்றத் தேர்தல், 1971|1971]] இல் [[பண்ருட்டி (சட்டமன்றத் தொகுதி)|பண்ருட்டி தொகுதியில்]] போட்டியிட்டு வெற்றிபெற்று [[மு. கருணாநிதி]]யின் [[தமிழக அமைச்சரவை]]யில் போக்குவரத்துத் துறை அமைச்சராக பொறுப்பேற்றார்.
 
 === அதிமுகவில் ===
 [[ம. கோ. இராமச்சந்திரன்]] 1972 இல் [[அதிமுக]]வைத் துவக்கியபிறகு 1977 ஆம் ஆண்டு [[இரா. நெடுஞ்செழியன்]] உள்ளிட்டோர் திமுகவில் இருந்து விலகி அதிமுகவில் இணைந்தபோது, இவரும் அதிமுகவில் இணைந்தார். 1979 இல் ஒடிசாவின் முதல்வராக இருந்த [[பிஜு பட்நாயக்]] திமுக - அதிமுக என இரு கட்சிகளையும் இணைக்கவிரும்பி பேச்சுவார்த்தை நடத்தி முடித்த நிலையில், மறுநாள் இரு கட்சிகளும் இணைய வாய்ப்பில்லை என  [[ம. கோ. இராமச்சந்திரன்]] அறிவித்தார். அதற்கு காரணம் பண்ருட்டி இராமச்சந்திரனே என மு. கருணாநிதி குற்றம் சாட்டினார்.&lt;ref&gt;{{Cite web |url=https://www.hindutamil.in/news/tamilnadu/875172-electrical-engineer-to-political-consultant.html |title=மின்வாரிய பொறியாளர் முதல் அரசியல் ஆலோசகர் வரை: பண்ருட்டி ராமச்சந்திரனின் அரசியல் பயணம் |website=Hindu Tamil Thisai |language=ta |access-date=2022-09-29}}&lt;/ref&gt;
 
 இவர் அதிமுகவில் இணைந்த 1977 முதல் ம. கோ. இராமச்சந்திரன் இறந்த [[1987]] வரை தமிழக அமைச்சரவையில் பொதுப்பணித் துறை அமைச்சராகப் பொறுப்பு வகித்தார். ம. கோ. இராமச்சந்திரனின்  வெளிநாட்டுக்கோ அல்லது தில்லிக்கோ என எங்கு சென்றாலும் அவ்வரின் நிழல்போல அவருடன் சென்று அவரது பணிகளை கவனித்துவந்தார்.
 
 ;ஈழத் தமிழர் தொடர்பான செயல்பாடுகள்
 
 ஈழத் தமிழ் சிக்கலை உலக அளவில் பேசவைத்ததில் பண்ருட்டி இராமச்சந்திரனுக்கு ஒரு பங்கு உண்டு. இவர் தமிழ்நாடு முதலமைச்சரான ம. கோ. இராமச்சந்திரனினால்  1983 இல் [[ஐக்கிய நாடுகள் அவை]]க்கு அனுப்பப்பட்டார் அங்கே 70 நாட்கள் தங்கி இருந்து ஈழத் தமிழர் சிக்கல், மலையகத் தமிழர் சிக்கல் ஆகியவற்றை எடுத்துரைத்தார். இதன் எதிரொலியாக  ஐக்கிய நாடுகள் அவை இலங்கையை கண்டித்தது.&lt;ref&gt;[https://tamil.oneindia.com/news/tamilnadu/senior-politician-panruti-ramachandran-also-accept-chinnamma-270762.html அண்ணா, கருணாநிதி, எம்ஜிஆர் தொடங்கி இன்று &quot;சின்னம்மா&quot; தலைமையில் பண்ருட்டி ராமச்சந்திரன்! 29, திசம்பர், 2016 [[ஒன்இந்தியா]]]&lt;/ref&gt;
 
 === அதிமுகவில் இருந்து விலகல் ===
 ம. கோ. இராமச்சந்திரனின் இறப்புக்குப் பிறகு [[ஜெ. ஜெயலலிதா]]வுக்கு தனி அணியை உருவாக்கியதில் பண்ருட்டி இராமச்சந்திரனின் முக்கியப் பங்கும் இருந்தது. 
 ஆனால் ஜெயலலிதா அதிமுகவின் பொதுச் செயலாளராக ஆன பிறகு அவருடன் முரண்பட்டு [[இரா. நெடுஞ்செழியன்|நாவலர் நெடுஞ்செழியன்]] தலைமையில் வெளியேறிய நால்வர் அணியில் பண்ருட்டி இராமச்சந்திரனும் ஒருவராக இருந்தார்.
 
 === பாமகவில் இணைவு ===  
 அதன் பிறகு டாக்டர் [[ராமதாஸ்]] தலைமையிலான [[பாட்டாளி மக்கள் கட்சி]]யில் இணைந்த இராமச்சந்திரன் [[தமிழ்நாடு சட்டமன்றத் தேர்தல், 1991|1991 சட்டமன்றத் தேர்தலில்]] தனது பண்ருட்டி தொகுதியில் அப்போதைய பாமகவின் தேர்தல் சின்னமான யானை சின்னத்தில் போட்டியிட்டு பாமகவின் முதல் சட்டமன்ற உறுப்பினராக வெற்றி பெற்றார். 
 அப்போது தான் வெற்றி பெற்ற தேர்தல் சின்னமான &quot; யானை &quot;யை நினைவு கூறும் விதமாக தமிழக சட்டமன்றத்திற்கு யானை மீது வந்தார் என்பது குறிப்பிடத்தக்கதாகும்.
 
 === மக்கள் நலவுரிமைக் கழகம் ===
 பாமகவில் இருந்து விலகி ''மக்கள் நல உரிமைக் கழகம்'' என்ற தனிக்கட்சியைத் தொடங்கி, அதற்குப் பொதுச் செயலாளராக இருந்தார். 1997இல் நடைபெற்ற பொதுத் தேர்தலில் அக்கட்சி, தி.மு.க.தலைமையிலான கூட்டணியில் இடம்பெற்றது.&lt;ref&gt;கி.வைத்தியநாதன், பிரணாப்தா என்கிற மந்திரச்சொல்! தொடர்கட்டுரை எண் 122, தினமணி கதிர், 8.1.2023, பக். 5&lt;/ref&gt;
 
 ===தேமுதிக கட்சியில் இணைவு===
 2005 ஆண்டில் [[விசயகாந்து]] தேமுதிக கட்சியைத் துவக்கியபோது அதில் இணைந்து அக்கட்சியின் துணைத் தலைவராக இருந்தார். [[தமிழ்நாடு சட்டமன்றத் தேர்தல், 2011|2011 சட்டமன்றத் தேர்தலின்]] போது அதிமுக-தேமுதிக கூட்டணியை உருவாக்குவதில் முன்னின்று செயல்பட்டார். அத்தேர்தலில் [[ஆலந்தூர் (சட்டமன்றத் தொகுதி)|ஆலந்தூர் தொகுதியிலிருந்து]] வெற்றி பெற்று ஏழாவது முறையாக [[தமிழ்நாடு சட்டமன்றம்|தமிழக சட்டபேரவை]] உறுப்பினராகப் பொறுப்பேற்றார். எதிர்க் கட்சித் துணைத்தலைவராக பணியாற்றினார். விசையகாந்துடன் ஏற்பட்ட கருத்து வேறுபாட்டால் 2013 திசம்பர் 10 அன்று தன் சட்டமன்ற உறுப்பினர் பதவியில் இருந்து விலகினார். அவர் தனது விலகல் கடிதத்தினை தமிழக சட்டப்பேரவைத் தலைவர் தனபாலிடம் நேரடியாக கொடுத்தார்.&lt;ref&gt;{{cite web | url=http://www.bbc.co.uk/tamil/india/2013/12/131210_panrutti.shtml | title=பண்ருட்டி ராமச்சந்திரன் முழுநேர அரசியலில் இருந்து விலகல் | publisher=bbc. | date=10 திசம்பர் 2013 | accessdate=12 திசம்பர் 2013}}&lt;/ref&gt; பின்னர் அரசியலில் இருந்து ஒதுங்குவதாக அறிவித்தார்.
 
 === மீண்டும் அதிமுகவில் ===
 2014 மார்ச் 20 அன்று ஜெ. ஜெயலலிதாவை சந்தித்து [[அனைத்திந்திய அண்ணா திராவிட முன்னேற்றக் கழகம்|அனைத்திந்திய அண்ணா திராவிட முன்னேற்றக் கழகத்தில்]] இணைந்து உறுப்பினர் அட்டையை பெற்றுக்கொண்டார்.&lt;ref&gt;{{cite web | url=http://www.thehindu.com/news/national/tamil-nadu/panruti-ramachandran-joins-aiadmk/article5709123.ece | title=Panruti Ramachandran joins AIADMK | publisher=The Hindu | accessdate=20 பெப்ரவரி 2014}}&lt;/ref&gt;&lt;ref&gt;{{cite web | url=http://www.dinamani.com/latest_news/2014/02/20/%E0%AE%9A%E0%AF%8A%E0%AE%A8%E0%AF%8D%E0%AE%A4-%E0%AE%B5%E0%AF%80%E0%AE%9F%E0%AF%8D%E0%AE%9F%E0%AE%BF%E0%AE%B1%E0%AF%8D%E0%AE%95%E0%AF%81-%E0%AE%B5%E0%AE%A8%E0%AF%8D%E0%AE%A4%E0%AF%81-%E0%AE%B5%E0%AE%BF%E0%AE%9F%E0%AF%8D/article2067875.ece | title=சொந்த வீட்டிற்கு வந்து விட்ட உணர்வு: அதிமுகவில் ஐக்கியமான பண்ருட்டி ராமச்சத்திரன் பேட்டி | publisher=தினமணி | accessdate=20 பெப்ரவரி 2014}}&lt;/ref&gt; பின்னர் 2015 ஆம் ஆண்டு அதிமுகவின் அமைப்புச் செயலாளராக ஜெயலலிதாவால் நியமிக்கபட்டார். ஜெயலலிதா மறைவுக்குப்பிறகு, சசிகலாவை பொதுச் செயலாளராக ஆக்கும் தீர்மானத்துக்கு ஆதரவளித்தார். அதன் பின்னர் தீவிர அரசியலில் ஈடுபடாமல் ஒதுங்கி இருந்தார். 2022 இல் [[ஓ. பன்னீர்செல்வம்]]- [[எடப்பாடி க. பழனிசாமி]] பிளவுக்குப் பிறகு ஓ. பன்னீர் செல்வம் இவருக்கு அரசியல் ஆலோசகர் பதவியை வழங்கினார். அதன்பிறகு எடப்பாடி பழனிச்சாமி பண்ருட்டி இராமச்சந்திரனை கட்சியில் இருந்து நீக்கினார்.&lt;ref&gt;[https://tamil.oneindia.com/news/chennai/edapadi-palanisamy-removed-panruti-ramachandran-from-aiadmk-477797.html அதிமுக அரசியல் ஆலோசகர் பதவி கொடுத்த ஓபிஎஸ்..பண்ருட்டி ராமச்சந்திரனை கட்சியை விட்டே நீக்கிய இபிஎஸ் 27 செப்டம்பர் 2022 [[ஒன்இந்தியா]]]&lt;/ref&gt;
 
 == மேற்கோள்கள் ==
 {{Reflist}}
 
 [[பகுப்பு:1937 பிறப்புகள்]]
 [[பகுப்பு:வாழும் நபர்கள்]]
 [[பகுப்பு:கடலூர் மாவட்ட நபர்கள்]]
 [[பகுப்பு:தமிழக முன்னாள் அமைச்சர்கள்]]
 [[பகுப்பு:14 ஆவது தமிழ்நாடு சட்டமன்ற உறுப்பினர்கள்]]
 [[பகுப்பு:தேசிய முற்போக்கு திராவிடக் கழக அரசியல்வாதிகள்]]
 [[பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்]]
 [[பகுப்பு:திராவிட முன்னேற்றக் கழக அரசியல்வாதிகள்]]
 [[பகுப்பு:பாட்டாளி மக்கள் கட்சி அரசியல்வாதிகள்]]